|  |  |  |  |
| --- | --- | --- | --- |
| **Møde den** | **Møde** | Klokkeslæt | Sted |
| Tirsdag den 13. juni 2023 | Uddannelsesudvalgsmøde | 13.00-15.00 | Frandsensalen |

|  |  |
| --- | --- |
| **Faste deltagere** | Berit Eika (formand), Lise Wogensen Bach (HE), Finn Borchsenius (TECH), Niels Overgaard Lehmann (AR), Kristine Kilså (NAT), Morten Rask (BSS), Anna Bak Maigaard (AU Uddannelse), Anne Mette Mørcke (observatør, CED), Lisbeth Halmø Nørholm (referent, Universitetsledelsens Stab). |
| **Afbud** |  |
| **Gæster** | Frederik Langkjær (AU Uddannelse) pkt. 2  Anne Teglborg (AU Uddannelse) pkt. 3 og 4 |

|  |  |
| --- | --- |
| **Nr.** | **Dagsordenspunkt** |
| **1** | **Godkendelse af dagsorden og referat (B)** |
|  | Udvalget godkendte referat fra udvalgsmøde den 30. maj 2023 med mindre bemærkninger. Referatet rettes til.  Udvalget godkendte dagsorden for dagens møde. |
| **2** | **Danmarks Studieundersøgelse (UFM) (B)** |
|  | Udvalget tog status på Danmarks Studieundersøgelse til efterretning.  Frederik introducerede herefter dimittenddelen af undersøgelsen, og gav status på muligheden for at få tilvalgsspørgsmål med i denne del af undersøgelsen. AU Uddannelse anbefaler, at holde tilvalgsspørgsmål på et minimum af hensyn til gennemførselsprocenten og kontinuitet mellem årene.  Udvalget havde ingen ønsker til nye tilvalgsspørgsmål i dimittenddelen. Udvalget havde følgende bemærkninger til de syv AU-tilvalgsspørgsmål, som var med i undersøgelsen i 2020:   * AU-tilvalgsspørgsmål 6 om stillingsbetegnelse – bliver dette brugt? Til dette svarede Frederik, at spørgsmålet bruges af Karrierecentrene. Spørgsmålet bibeholdes derfor. * Ift. den generelle brug af åbne spørgsmål, hvor der kan være tvivl om, hvordan og hvor meget svarene benyttes: Der bør strammes op på, at vi mere systematisk bruger svarene, snarere end at udelade spørgsmålene. AU Uddannelse bedes kigge nærmere på dette * Udvalget ønsker at se tidligere svar afgivet i spørgsmål 36 under ”andet”-kategorien for at få indsigt i, hvad en sådan åben svarkategori giver af muligheder og viden. Dette mhp. at kvalificere beslutningen om, om svarmuligheden i AU-tilvalgsspørgsmål 3 bør flugte med svarmulighederne i spørgsmål 36. AU Uddannelse bedes eftersende dette til udvalget.   Derudover efterspurgte Morten materialet fra ekstraundersøgelsen i 2020. Frederik eftersender dette.  Udvalget udtrykte herefter en opmærksomhed omkring svarprocenten og vigtigheden af, at denne forbedres – især ift. studenterdelen.  AU Uddannelse vil i kommunikationen til studerende være opmærksom på dette – og især på at kommunikere, hvordan de studerendes tidligere besvarelser i studieundersøgelsen har haft konkrete effekter inkl. eksempler – og studiemiljørådet ville evt. kunne bruges her. Derudover kan det overvejes at udlodde præmier.  AU Uddannelse indarbejder dette i den videre proces- og kommunikationsplan i samarbejde med K&P, ligesom rådgiverne vil blive inddraget. |
| **3** | **Kommunikation med studerende (B)** |
|  | Uddannelsesudvalget kvitterede for det store arbejde, der er gjort, og tilsluttede sig ambitionen om ensretning og forenkling. Udvalget tiltrådte ny praksis for kommunikation med de studerende som en generel retningslinje, samt de fælles kommunikationsmålsætninger. Udvalget havde følgende bemærkninger til materialet:   * Den konkrete udmøntning af hvad der defineres som studiekritisk kommunikation fastlægges i dialog med relevante aktører på fakulteterne * Studielederne bør indtænkes som aktør og interessent i kommunikationen med studerende, da disse har ansvaret for hele uddannelser og dermed ofte vil have behov for at kommunikere uddannelseskritisk – men ikke nødvendigvis studiekritisk – information til de studerende – typisk i større eller mindre grupper. Studielederne ses på visse fakulteter som del af fakultets administration i læsningen af materialet, mens studielederne andre steder bør indtænkes særskilt – særligt på BSS * En opmærksomhed på at sikre repræsentationen ift. de studerende, som inddrages i sådanne projekter – også fremadrettet * Ift. kanaler er det vigtigt fremadrettet i højere grad at sikre muligheden for dialogisk kommunikation med de studerende fremfor blot envejs * En særlig opmærksomhed på den studieunderstøttende kommunikation, og hvilke kanaler denne udbredes på i lyset af det ganske lille opmærksomhedsvindue, der er for denne type information hos de studerende. Og en opmærksomhed på, at afsenderen af denne type information er meget tydelig – dette kan med fordel understreges i materialet. Udvalget er dog også opmærksom på, at udrulningen af Office 365 til studerende vil gøre dele af denne type information lettere at få ud til de studerende * Strategiske indsatser skal kun undtagelsesvis falde ind under principperne for studiekritisk information og pushes ud – og dette skal gå via UU * En fortsat opmærksomhed på, at vi skal holde et højt serviceniveau, og at information om ændrede lokaler, aflyste timer mv. skal være lette at få ud til de studerende   Specifikt bad udvalget desuden AU Uddannelse om at medtænke god kommunikation med studerende på EVU, fordi dette er en anderledes målgruppe end de ordinære studerende.  Til slut bad udvalget om, at AU Uddannelse på et udvalgsmøde i efteråret 2023 viser, hvordan relevante kommunikationskanaler ser ud ”indefra” og specifikt fra en studerendes perspektiv – f.eks. MitStudie og Brightspace. |
| **4** | **Det Rullende Universitet (D) (lukket punkt)** |
|  | Punktet var lukket. |
| **5** | **Afklaring af dataansvar ved brug af persondata i undervisning og eksamener på AU (D)** |
|  | Uddannelsesudvalget tog status på arbejdet med afklaring af dataansvar ved brug af persondata til efterretning. Fokus er på afdækning af mulighederne for, at universitetet som udgangspunkt er dataansvarlig – en praksis, som vil være parallel med bl.a. praksis på AAU og SDU.  Health står i spidsen for arbejdet, og der har været dialog med DPO og juridisk chef. Disse anbefaler et lokalt arbejde med afdækning af omfanget af problematikken i kursusbeskrivelserne mhp. at vurdere, om placering af dataansvar kan indskrives her. Dette arbejde er i gang, og UU vil blive præsenteret for resultaterne i slutningen af 2023 eller starten af 2024. Der vil i mellemtiden være løbende dialog med DPO og juridisk chef samt en opmærksomhed på de it-tekniske muligheder og udfordringer. |
| **6** | **Status på Digitalt Kompetente Kandidater (O)** |
|  | Niels gav status på arbejdet: Implementeringen af projektet er godt i gang, og mange uddannelser vil gerne med og er planlagt til deltagelse i 2023. Der er en begrænsning på kapaciteten hos CED fsva. analyser og workshops, hvorfor ambitionsniveauet holdes på det nuværende niveau. Projektet skrider dermed planmæssigt frem.  Udvalget vil blive forelagt ny status senere.  Udvalget tog status til efterretning. |
| **7** | **Kommende møder (O)** |
|  | BE orienterede om kommende udvalgsmøder og aktiviteter for udvalget:   * Den 28. juni er der workshop om studieintensitet for udvalget, uddannelseschefer og rådgiver. Information er ude. * Den 14. august afholdes strategidag for udvalget, og ordinært udvalgsmøde denne dag inddrages. Det bliver et halvdagsarrangement i Aarhus-området med fokus på implementering af handleplansaktiviteterne, men der vil også blive sat fokus på kandidatreform. Punkter indmeldt til det ordinære møde vil blive håndteret særskilt, enten skriftligt eller som mindre punkter på selve strategidagen. Der vil blive rundsendt tentativt program snarest |
| **8** | **Eksterne budskaber vedr. AI og ChatGPT (Danske Universiteter) (til skriftlig meddelelse)** |
|  | Intet til punktet. |
| **9** | **Eventuelt (O)** |
|  | Udvalgsmedlemmerne gav en kort status på aktuelle sager, herunder på kandidatreformen. |